text: 
  Overfarten på Storebælt åbnedes for almindelig trafik den 1. december 
  1883.
  
  Først mere end et halvt århundrede senere kom det første alvorlige 
  angreb mod færgefartens dominans i danske farvande. Det skete den 15. 
  maj 1935, da Lillebæltsbroen blev indviet.
  
  Om tre et halvt år må en betydelig del af DSB-færgerne søge nye 
  farvande, når Storebæltsforbindelsen er en realitet. Og dermed er en 
  spændende historie
  
  ved at være historie.
  
  Fem DSB-ruter overlever
  
  DSBs rederi-division leder efter nye markeder i den østlige del af 
  Østersøen, for år 2005 vil kun fem af de eksisterende ti overfarter 
  være intakte. De, som overlever, er Esbjerg-Fanø, Bøjden-Fynshav, 
  Kalundborg-Samsø, Helsingør Helsingborg, dog stærkt reduceret, og endelig
   Gedser-Warnemünde. Den dystre prognose bygger på konsekvenserne af de 
  faste forbindelser over Storebælt, Øresund og Østersøen. Konsekvenserne 
  sætter ind på Storebælt i 1996, 1997 eller 1998, på Øresund i år 
  2000 og på Østersøen i år 2005. De fleste af DSBs 34 færger bliver 
  derved overflødige.
  
  
  
  